open-index/open-wikipedia-markdown huggingface dataset:
பதேபூர் மாவட்டம்

**பதேபூர் மாவட்டம்** (, ) இந்தியாவின் உத்தரப் பிரதேச மாநிலத்தின் 71 மாவட்டங்களில் ஒன்று.  இம்மாவட்டத்தின் பரப்பு 4,152&nbsp; சதுர கிலோமீட்டர் பரப்பளவைக் கொண்டது. இதன் தலைமையகம் பதேபூர் நகரில் உள்ளது. இம்மாவட்டத்தின் மொத்த மக்கட்தொகை 2,675,384 (2011 கணக்கெடுப்பு). பதேபூர் இம்மாவட்டத்தின் நிர்வாக தலைமையகம் ஆகும். இவ்வூர் புனித நதிகளான கங்கை மற்றும் யமுனை நதிகளின் கரையில் அமைந்துள்ளது. மேலும் இவ்வூரைப் பற்றி புராணங்களிலும் குறிப்பிடப்பட்டுள்ளதாக அறியப்படுகிறது. பதேபூர் மாவட்டம் அலகாபாத் பிரிவின் கீழ் அமைந்துள்ளது.

## பொருளாதாரம்
இந்தியாவில் பின்தங்கிய மாவட்டங்களுக்கு, மத்திய அரசு வளர்ச்சி நிதி அளிக்கிறது. 2006ல் பஞ்சாயத்து ராஜ் அமைச்சகம் பதேபூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. எனவே, இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.

## பிரிவுகள்
இது பதேபூர், பிந்துகி, காகா ஆகிய மூன்று வட்டங்களைக் கொண்டது. இந்த மாவட்டத்தை ஐரயா, அமௌலி, அசோதர், பகுவா, பிதவுரா, தியோமை, தாத்தா, ஹஸ்வா, ஹத்கம், கஜுஹா, மல்வன், தெலியாஇ, விஜயபுரி ஆகிய மண்டலங்களாக பிரித்துள்ளனர்.

## மக்கள்
2011ஆம் ஆண்டின் கணக்கெடுப்பின்போது, 2,632,684 மக்கள் வாழ்ந்தனர்.. இது தோராயமாக குவைத் நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 154வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பதேபூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 14.05%.. பதேபூர் மாவட்டத்தின்  பாலின விகிதப்படி 1000 ஆண்களுக்கு 900 பெண்கள் உள்ளனர். மேலும், பதேபூர் மாவட்ட மக்களின் கல்வியறிவு விகிதம் 68.78 சதவிகிதமாகும். சராசரியாக ஒரு சதுர கிலோமீட்டரில் 634 பேர் வாழ்கின்றனர். ஆயிரம் ஆண்களுக்கு 900 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 68.78% பேர் கல்வி கற்றவர்கள் ஆவர்.

## போக்குவரத்து
பதேபூர் மாவட்டத்தில் சாலைப் போக்குவரத்து வசதி உள்ளது. தேசிய நெடுஞ்சாலைகளும் மாநில நெடுஞ்சாலைகளும் பிற பகுதிகளுடன் இணைக்கின்றன. 
பதேபூர் நகரம் கான்பூரில் இருந்து 72 கிலோமீட்டர் தொலைவில் உள்ளது. இது மாநிலத் தலைநகரான லக்னோவில் இருந்து 120 கிலோமீட்டர் தொலைவில் உள்ளது. கான்பூர், அலகாபாது, லக்னோ உள்ளிட்ட பிற நகரங்களுக்கு பேருந்து வசதி உள்ளது. நாட்டின் பிற நகரங்களுக்கு ரயில் போக்குவரத்தும் உண்டு.

## சான்றுகள்

## வெளி இணைப்புகள்
* இணையத்தளம்

பகுப்பு:உத்தரப் பிரதேசத்தில் உள்ள மாவட்டங்கள்
பதேபூர் மாவட்டம்
பாக்சா மாவட்டம்

**பாக்சா மாவட்டம்**, இந்திய மாநிலமான அசாமில் உள்ளது. இதன் தலைமையகம் முசல்பூர் நகரில் உள்ளது. போடோலாந்து ஆட்சி மன்றத்திற்கு உட்பட்டது. 2004 ஆம் ஆண்டில் இருந்து இந்த மன்றத்தினால் நிர்வகிக்கப்படுகிறது. இந்த மாவட்டத்தை பார்பேட்டா மாவட்டம், நல்பாரி மாவட்டம், காமரூப் மாவட்டம் ஆகியவற்றின் பகுதிகளை இணைத்து உருவாக்கியுள்ளனர். இதன் பரப்பளவு 2400&nbsp; சதுர கிலோமீட்டர் ஆகும்.

## பிரிவுகள்
இந்த மாவட்டத்தை முசல்பூர், சல்பாரி, தமுல்பூர் என மூன்று வட்டங்களாகப் பிரித்துள்ளனர். வருவாய் அளவில் 13 வட்டங்களாகப் பிரித்துள்ளனர்.
அவை:
*பாக்ஸா
*பரமா
*தாமுல்பூர்
*கோரேஸ்வர்
*பாகான்பாரா
*கக்ராபார்
*பர்நகர்
*பஜாலி
*ஜலஃக
*பதரிகாட்
*ரஙியா
*சருபேடா
*டிஃகு

## மக்கள் தொகை
2011-ஆம் ஆண்டு கணக்கெடுப்பின் போது 953,773 மக்கள் வாழ்ந்தனர்.

சராசரியாக சதுர கிலோமீட்டருக்கு 475 பேர் வாழ்கின்றனர். பால் விகித அடிப்படையில் 1000 ஆண்களுக்கு இணையாக 967 பெண்கள் இருக்கின்றனர்.. இங்கு வாழ்வோரில் 70.53% கல்வியறிவு பெற்றுள்ளனர்.

## மேற்கோள்கள்

## இணைப்புகள்
* மாவட்ட அரசின் இணையதளம்

பகுப்பு:அசாம் மாவட்டங்கள்
பகுப்பு:பாக்சா மாவட்டம்
சிராங் மாவட்டம்

**சிராங் மாவட்டம் district** அசாம் மாநிலத்தின் 35 மாவட்டங்களில் ஒன்று. அசாம் மாநிலத்தில் அதிக மக்கள் தொகையைக் கொண்ட மாவட்டங்களில் ஒன்று. இதன் நிர்வாகத் தலைமையிடம் காஜல்கோன் நகரம் ஆகும்.போடோலாந்து ஆட்சி மன்றக் குழுவினால் நிர்வகிக்கப்படுகிற மாவட்டங்களில் ஒன்று. இங்கு பழங்குடியினர் அதிக எண்ணிக்கையில் இருக்கின்றனர். கரோ மொழியில் ”சி” என்றால் நீர் என்று பொருள். ராங் என்றால் செல்வம் என்று பொருள்.

## மக்கள் தொகை
2011-ஆம் ஆண்டு கணக்கெடுப்பின் போது, 481,818 மக்கள் வாழ்ந்தனர். 
சதுர கிலோமீட்டருக்குள் 244 பேர் வாழ்கின்றனர்.  சராசரியாக ஆயிரம் ஆண்களுக்கு 969 பெண்கள் என்ற அளவில் பால் விகிதம் உள்ளது.  இந்த மாவட்டத்தில் வாழ்வோரில் 64.71% பேர் கல்வியறிவு பெற்றுள்ளனர். 

## சான்றுகள்

## இணைப்புகள்
* போடோலாந்து ஆட்சிக் குழுவின் தளம்

பகுப்பு:அசாம் மாவட்டங்கள்
ஊடுகதிரியல்

**ஊடுகதிரியல் ** (Radiology) மனித உடலை காட்சிப்படுத்தும் படிமவியலை நோய்களை அறியவும் அவற்றை குணப்படுத்தவும் பயன்படுத்தும் ஓர் மருத்துவ சிறப்பியலாகும். ஊடுகதிரியலாளர்கள் பலதரப்பட்ட படிமத் தொழில்நுட்பங்களை (ஊடுகதிர் அலை , மீயொலி, கணித்த குறுக்குவெட்டு வரைவி (CT), அணுக்கதிர் மருத்துவம், பொசிட்ரான் உமிழ்வு குறுக்குவெட்டு வரைவி (PET) மற்றும் காந்த அதிர்வு அலை வரைவு (MRI) போன்றவை) நோயைக் கண்டறியவும் குணப்படுத்தவும் பயன்படுத்துகின்றனர். தடுப்பு ஊடுகதிரியல் என்பது படிமத் தொழில்நுட்பங்களின் வழிகாட்டுதலில் மிகக் குறைந்த ஊடுருவு அறுவை சிகிட்சைகளை மேற்கொள்ளுதலாகும். மருத்துவப் படிமங்கள் எடுப்பதை வழமையாக ஓர் ஊடுகதிர் தொழில்நுட்வியலாளர் அல்லது ஊடுகதிர் வரைவாளர் மேற்கொள்கிறார்.

## மருத்துவப் படிமங்களைப் பெறுதல்
### படத்தாள்
படத்தாள் (x-ray film), எக்சுகதிர் படம் பதிவு செய்ய பயன்படும் ஓர் ஊடகமாகும். முன்னாட்களில் இது செல்லுலோசு டிரை அசடேட்டு எனும் எக்சு கதிர்களுக்கு அதிக உணர்திறனுடைய குழம்பால் அடிபாகத்தில் பூசப்பட்டு இருந்தது. இது மிகவும் சீராக பூசப்பட்டு அதில் சிராய்ப்புகள் ஏற்படதவாறு காப்பு கூ.ழ்மம் பூசப்பட்டுள்ளது. அடிப்பாகத்தின் இரு பக்கமும் இத்தகையப் பூச்சுயுள்ளது. இப்படிப்பட்ட எக்சு கதிர் படத்தாள் நீல வண்ணத்திற்கு அதிக உணர்திறனுள்ளவையாகும். இப்படிப்பட்ட படத்தாள் சாதாரண ஒளிப்படத் தாளிலிருந்து அதிக மாறுபட்டதல்ல.

### ஊடுகதிர் ஒளிப்படம்
### உடனொளிர்சாய ஊடுகதிர் ஒளிப்படம்
### தடுப்பு ஊடுகதிரியல்

### வரியோட்டவழிக் கணித்த குறுக்குவெட்டு வரைபடம்

### மீயொலி படிமவியல்

### காந்த அதிர்வு அலை வரைபடம்

### கதிரியக்க மருத்துவம்

### தொலை கதிரியல்

## வெளி இணைப்புகள்
* RSNA.org Radiological Society of North America. Radiology Continued Education and Research.
* ACR.org National Guidelines for Use of Imaging Technologies and Radiology Jobs
*
* MedPix  Medical Image Database, Search & Download Images

பகுப்பு:மருத்துவ சோதனைகள்
பகுப்பு:மருத்துவ இயற்பியல்
பிரின்ஸ் காசிநாதர்

**பிரின்ஸ் குணராசா காசிநாதர்** (*Prince Gunarasa Casinader*, சூலை 21, 1926 - டிசம்பர் 12, 2018) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும், ஆசிரியரும் ஆவார்.

காசிநாதர் மட்டக்களப்பு, மெதடிஸ்த மத்திய கல்லூரியின் அதிபராகப் பணியாற்றினார். இவரது மனைவியின் பெயர் ஆன்.

## அரசியலில்
காசிநாதர் 1989 நாடாளுமன்றத் தேர்தலில் ஈழமக்கள் புரட்சிகர விடுதலை முன்னணியின் ஓர் வேட்பாளராக மட்டக்களப்பு மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:1926 பிறப்புகள்
பகுப்பு:2018 இறப்புகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
திமா ஹசாவ் மாவட்டம்

**திமா ஹசாவ் மாவட்டம்** அசாமில் உள்ளது. இது அசாமில் உள்ள மாவட்டங்களில் குறைந்த எண்ணிக்கையிலான மக்கள் தொகையைக் கொண்டது. முன்னர், வடக்கு காசார் மலை மாவட்டம் என்று அழைக்கப்பட்டது. திமா ஹசாவ் என்றால் திமாச மொழியில் திமாசா மலை என்று பொருள்.

## புவிப்பரப்பு
இதன் தலைமையகத்தை ஹாபலாங் நகரில் அமைத்துள்ளனர். இந்த மாவட்டத்தின் பரப்பளவு 4888 சதுர கிலோமீட்டர் ஆகும்.

## அரசியல்
இது தன்னாட்சிப் பகுதிகளில் ஒன்று. திமா ஹசாவ் தன்னாட்சிக் குழுவின் ஆட்சிக்கு உட்பட்டது. இந்தக் குழுவிற்கான நபர்களை திமா ஹசாவ் மாவட்ட மக்கள் தேர்ந்தெடுக்கின்றனர். எந்தக் கட்சி அதிக உறுப்பினர்களைக் கொண்டிருக்கிறதோ, அது ஆளுங்கட்சியாகத் தேர்வாகும். அரசின் பெரும்பாலான துறைகளை இந்த ஆட்சிக் குழு நிர்வகிக்கும். சட்டம், ஒழுங்கு, காவல் துறை ஆகியவற்றை அசாம் மாநில அரசு பார்த்துக் கொள்ளும்.

## பொருளாதாரம்
வளர்ச்சியில் பின்தங்கிய மாவட்டம் என மத்திய அரசால் அறிவிக்கப்பட்டு அரசு நிதியையும் பெறுகிறது.

## மக்கள் தொகை
2011-ஆம் ஆண்டு கணக்கெடுப்பின் போது 213,529 மக்கள் வாழ்ந்தனர்.
சராசரியாக சதுர கிலோமீட்டருக்குள் 44 பேர் வாழ்கின்றனர். பால் விகிதக் கணக்கெடுப்பில், ஆயிரம் ஆண்களுக்கு 931 பெண்கள் இருப்பதாகத் தெரிகிறது, இங்கு வாழ்பவர்களில் 78.99% பேர் கல்வியறிவு பெற்றுள்ளனர்.

திமாசா மக்கள், சீமீ நாகா, ஹிமார், குக்கீ, பியாத், ஹிராங்கவல், வைபேய், கர்பி ஆகிய இனங்களைச் சேர்ந்த பழங்குடியின மக்கள் வாழ்கின்றனர்.

## சான்றுகள்

## இணைப்புகள்
* District Administration website 

பகுப்பு:அசாம் மாவட்டங்கள்
திப்ருகார் மாவட்டம்

**திப்ருகார் மாவட்டம்** அசாமில் உள்ளது. இதை டிப்ருகட் என அசாமிய மொழியினர் அழைக்கின்றனர். இதன் தலைமையகம் திப்ருகார் நகரில் உள்ளது. இதன் பரப்பளவு 3381&nbsp; சதுர கிலோமீட்டர் ஆகும்.

## பொருளாதாரம்
தேயிலையின் மூலம் கணிசமான அளவில் வருமானம் கிடைக்கிறது. இந்த மாவட்டத்தின் பெரும்பாலான நிலப்பரப்பில் தேயிலைத் தோட்டங்கள் உள்ளன. பல தேயிலைத் தொழிற்சாலைகளும் உள்ளன. சில
எண்ணெய் சுத்திகரிப்பு நிலையங்களும் உள்ளன. ஆயில் இந்தியா லிமிடெட் நிறுவனத்தின் தலைமையகம் துலியாஜன் நகரில் உள்ளது. துலியாஜன் ஆயில் நகரம் திப்ருகர் நகரத்திலிருந்து 50 கிலோ மீட்டர் தொலைவில் உள்ளது.

அரிசி, கரும்பு, மீன் ஆகியவற்றை விளைவிக்கின்றனர்.

## போக்குவரத்து
திப்ருகாரில் சீரான சாலைப் போக்குவரத்து வசதி உள்ளது. நீர்வழியிலும், வான்வழியிலும் பயணிக்க வசதிகள் உள்ளன. திப்ருகர் ரயில் நிலையத்தின் மூலம் நாட்டின் ஏனையப் பகுதிகளுக்குச் செல்லலாம்.

## சான்றுகள்

## இணைப்புகள்
* திப்ருகார் அரசு

பகுப்பு:அசாம் மாவட்டங்கள்
பகுப்பு:டிப்ருகட் மாவட்டம்
லூயிசு சுவாரெசு

**லூயிசு ஆல்பெர்ட்டோ சுவாரெசு டியாசு** (*Luis Alberto Suárez Díaz*,  பிறப்பு 24 சனவரி 1987) உருகுவையின்  காற்பந்தாட்ட வீரர் ஆவார். இவர் இங்கிலீஷ் பிரீமியர் லீக்கில் லிவர்பூல் கழகத்திற்காகவும்  உருகுவையின் தேசிய அணிக்காகவும் விளையாடுகிறார். ஆட்டத்தில் முன்னணி வரிசை வீரர்களில் ஒருவராக விளையாடுகிறார்.

## ஆட்ட வாழ்வு
### கழகக் காற்பந்து
2003இல் கிளப் நேசியோனல் டி புட்பால் கழகத்திற்காக  விளையாடத் தொடங்கிய சுவாரெசு 2006இல் நெதர்லாந்தின் எரெடிவிசியில்  குரோனிங்கென் கா. கழகத்திற்காக ஆடினார். 2007இல்  அசாக்சு கழகத்திற்கு மாறினார். 2008-09 பருவத்தில் இவர் ஆண்டின் சிறந்த அசாக்சு ஆட்டக்காரராக விருது பெற்றார். அடுத்த ஆண்டில், 2009, அக்கழகத்தின் அணித்தலைவராகச் செயற்பட்டு 33 ஆட்டங்களில் 35 கோல்கள் அடித்தார். பல்வேறு போட்டிகளில் அசாக்சின் சார்பாக விளையாடி 2010-11 பருவத்தில் அசாக்சிற்காக 100ஆவது கோலை அடித்து இச்சாதனை புரிந்த  யோகன் கிரையொஃப், மார்கோ வான் பாசுத்தென், டென்னிசு பெர்குகாம்ப் போன்றோரின் பட்டியலில் இணைந்தார்.

சனவரி 2011இல்  சுவாரெசு லிவர்பூல் கழகத்திற்கு €26.5 மில்லியன் (£22.8 மில்லியன்) மாறுகைப் பணம் பெற்று மாறினார். அந்த ஆண்டில் 12ஆவது நிலையிலிருந்த லிவர்பூல் ஆறாவது இடத்தை அடைய உதவினார்.  பெப்ரவரி 2012இல் லிவர்பூல்  கால்பந்து கூட்டிணைவுக் கோப்பையைக் கைபற்ற உதவினார்.  22 மார்ச் 2014 அன்று அக்கழகத்திற்காக ஆறாவது முறை ஓராட்டத்தில் மூன்று கோல்களிடும் சாதனையை நிகழ்த்தினார். இதனால் பிரீமியர் லீக் வரலாற்றில் மிகக் கூடுதலான மூன்று கோல்கள் இட்ட ஆட்டக்காரராக ஆனார்.  27 ஏப்ரல் 2014 அன்று ஆண்டின் சிறந்த பிஎஃப்ஏ ஆட்டக்காரர் என்ற விருதைப் பெற்றார்; ஐரோப்பியரல்லாத ஒருவர்  இந்த விருதைப் பெறுவது இதுவே முதல் முறையாகும். பிரீமியர் லீக்கின் மிக உயர்ந்த கோலடித்தவராக 31 கோல்கள் அடித்த சுவாரெசிற்குத் தங்கக் காலணி விருது வழங்கப்பட்டது. ஐரோப்பாவின் தங்கக் காலணி விருதையும் கிறிஸ்டியானோ ரொனால்டோவுடன் பகிர்ந்து கொண்டார்.

### தேசியப் பணி
சுவாரெசு உருகுவையின் 20 அகவைக்கு குறைந்தோரின் அணியில் 2007ஆம் ஆண்டில் அவ்வயதினருக்கான உலகக்கோப்பையில் கலந்து கொண்டார். 2010 உலகக்கோப்பை கால்பந்து  போட்டிகளின்போது மூன்று  கோல்கள் அடித்தும், கானாவுடனான காலிறுதி ஆட்டத்தில் கூடுதல் நேரத்தில்  கோலைநோக்கி தலையால் அடிக்கப்பட்டிருந்த பந்தை தமது கைகளால் தடுத்தும்  உருகுவை நான்காமிடம் எட்ட முக்கியப் பங்காற்றினார்.  2011 கோபா அமெரிக்காவில் சுவாரெசு நான்கு  கோல்கள் அடித்து பதினைந்தாவது முறையாக உருகுவை கோபா அமெரிக்காவை கைப்பற்றக் காரணமாக இருந்தார்.  அந்தப் போட்டியின் சிறந்த ஆட்டக்காரராக அறிவிக்கப்பட்டார். 23 சூன் 2013 அன்று தேசிய அணிக்காக தமது  35வது கோலை அடித்து எப்போதிற்கும் மிக உயர்ந்த கோலடித்தவராக சாதனை புரிந்தார்.

## சர்ச்சைகள்
தமது ஆட்ட வாழ்வு முழுமையிலுமே சர்ச்சைகளுக்குள்ளானவர் சுவாரெசு. 2011இல் பாட்ரிசு எவ்ராவை இனவெறுப்புடன் இழிவாகத் தூற்றியதாக  கால்பந்துச் சங்கம் குற்றம் சாட்டியது. இதனை சுவாரெசு மறுத்துள்ளார். சுவாரெசு மூன்று எதிராளிகளைக் கடித்துள்ளார்.  இவர் வேண்டுமென்றே கீழே விழுந்து நடிப்பதாகப் பரவலாகக் குற்றச்சாட்டுக்கள் எழுந்துள்ளன; இதனை சுவாரெசும் ஒப்புக் கொண்டுள்ளார். மேலும் 2010 உலகக்கோப்பை ஆட்டத்தில் கோல்கோட்டில் கைகளால் பந்தைத் தடுத்ததற்காகப் பலராலும் தூற்றப்படுகிறார்.

## மேற்சான்றுகள்

பகுப்பு:உருகுவேயின் காற்பந்தாட்ட வீரர்கள்
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:2018 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
கிழக்கு காரோ மலை மாவட்டம்

**கிழக்கு காரோ மலை மாவட்டம்**, மேகாலயாவில் உள்ளது. காரோ மலை மாவட்டத்தைப் பிரித்து இந்த மாவட்டம் உருவாக்கப்பட்டது. இதன் தலைமையகம் வில்லியம் நகரில் உள்ளது. மேகாலயாவின் முன்னாள் முதல்வரின் நினைவாக ”வில்லியம்சன் ஏ. சங்மா” எனப் பெயரிட்டனர்.இந்த மாவட்டம், 2603&nbsp;சதுர கிலோமீட்டருக்கு பரவியுள்ளது.

## பிரிவுகள்
இந்த மாவட்டத்தில் இருந்து துரா மக்களவைத் தொகுதியின் மூலம் நாடாளுமன்ற உறுப்பினர் தேர்ந்தெடுக்கப்படுவார். அண்மையில் பூர்ணோ அகிதோக் சங்மா தேர்வானார். இந்து ஐந்து மண்டலங்களாகப் பிரிக்கப்பட்டுள்ளது.

*தம்போ ரோங்ஜெங் - ரோங்ஜெங்
*கார்குட்டா - கார்குட்டா
*ரேசுபேல்பாரா - பேசுபேல்பாரா
*சமந்தா - சமந்தா
*சோங்சக் - சோங்சக்

## மக்கள் தொகை
2011-ஆம் ஆண்டு கணக்கெடுப்பின் போது 317,618 மக்கள் வாழ்ந்தனர். சராசரியாக, சதுர கிலோமீட்டருக்குள்  122 பேர் வாழ்கின்றனர். பால் விகிதத்தில் 1000 ஆண்களுக்கு 968 பெண்கள் உள்ளனர். இங்கு வாழ்வோரில் 75.51% பேர் கல்வி கற்றுள்ளனர்.

## சான்றுகள்

## இணைப்புகள்
* அரசு இணையதளம்

பகுப்பு:மேகாலயா மாவட்டங்கள்
பகுப்பு:இந்தியாவின் தன்னாட்சிப் பகுதிகள்
பகுப்பு:கிழக்கு காரோ மலை மாவட்டம்
மேற்கு காரோ மலை மாவட்டம்

**மேற்கு காரோ மலை மாவட்டம்**, இந்திய மாநிலமான மேகாலயாவில் உள்ளது. இதன் தலைமையகம் துரா நகரில் உள்ளது. இந்த மாவட்டம் 3714&nbsp;சதுர கிலோமீட்டர் பரப்பளவைக் கொண்டது. இங்கு 515,813 மக்கள் வசிக்கின்றனர். இந்த மாவட்டம், மேகாலயாவின் மேற்குப் பகுதியில் அமைந்துள்ளது. இந்த மாவட்டம், காரோ மாவட்டத்தைப் பிரித்து உருவாக்கப்பட்டது.

## பொருளாதாரம்
இது வளர்ச்சியில் பின்தங்கிய மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.

## ஆட்சிப் பிரிவுகள்
இந்த மாவட்டத்தை ஆறு மண்டலங்களாகப் பிரித்துள்ளனர்.
மண்டலங்களுடன் அவற்றின் தலைமையகமும் தரப்பட்டுள்ளன.
*ததேங்கிரி - ததேங்கிரி
*தாலு - தாலு
*கம்பேகிரே - கம்பேகிரே
*ரோங்கிராம் - அசாங்கிரி
*செல்சேலா - செல்சேலா
*திக்ரிகில்லா - திக்ரிகில்லா

## சான்றுகள்

## இணைப்புகள்
* அரசு இணையத்தளம் 

பகுப்பு:மேகாலயா மாவட்டங்கள்
பகுப்பு:மேற்கு காரோ மலை மாவட்டம்
பகுப்பு:இந்தியாவின் தன்னாட்சிப் பகுதிகள்
நான் ஏன் நாத்திகன் ஆனேன்

**நான் ஏன் நாத்திகன் ஆனேன்?** (Why i am an atheist) என்பது இந்திய புரட்சியாளர் பகத் சிங்கினால் லாகூர் சிறைக் கோட்டத்திலிருந்து அவரின் தந்தைக்கு காவற்கூட அதிகாரிகளின் அனுமதியுடன் 1931 இல் எழுதிய கடிதமாகும். அக்கடிதத்தை பகத் சிங்கின் தந்தை லாகூரிலிருந்து வெளிவரும் ஜனங்கள் என்னும் ஆங்கில தினப் பத்திரிக்கையில் வெளியிட்டிருந்தார். பின்பு நூல் வடிவில் வெளியானது. பகத் சிங் தனது இறைமறுப்பு நிலைப்பாட்டை விளக்கி இக்கட்டுரையை எழுதினார்.

## வரலாறு
பகத்சிங் பி.கே. தத்துடன் நாடாளுமன்றத்தில் [யாரும் இல்லாமல் இருக்கைகள் காலியாக இருந்த பகுதியில் குண்டு வீசியதற்காக 1930-ஆம் ஆண்டு அக்டோபர் மாதம் 7-ம் நாள் தூக்குதண்டனை விதிக்கப்பட்டவர். மார்ச் 23-ம் தேதி சக புரட்சியாளர்கள் ராஜகுரு மற்றும் சுகதேவ் ஆகியோருடன் பகத்சிங்கும் தூக்கில் தொங்கினார்.

சிறையில் தலைமை வார்டர் சர்தார்சிங் பகத்சிங்கிடம் தருவதற்கு ஒரு புத்தகத்துடன் வந்தார். அவர் ஒரு மத நம்பிக்கையுள்ள சீக்கியர். எனவே அவர் சீக்கியர்களின் புனித நூலான "குத்கா" வைக் கொடுத்து "இந்தக் கடைசி நேரத்திலாவது இதைப் படித்துக் கடவுளை நினைத்துக்கொள்" என்று கூறினார். அதற்கு பகத்சிங் பணிவாக அவரைத் தந்தைபோல் தான் பாவிப்பதாகவும், ஆனால் தனது வாழ்நாளில் கடவுளைப் பற்றிச் சிந்திக்கவில்லை என்றும் கூறினார். மேலும் இந்தக் கடைசி தருணத்தில் அதைச் செய்தால் பகத்சிங்கிடம் பலவீனம் வந்துவிட்டது என்று மக்கள் தவறாகக் கருதுவார்கள் என்று கூறினார்.

சுதந்திரப் போராட்ட வீரர் பாபா ரந்தீர்சிங் லாகூர் மத்திய சிறையில் 1930-31 இல் பகத்சிங் இடம் கடவுள் நம்பிக்கையை ஏற்படுத்தக் கடுமையாக முயற்சி செய்தார். ஆனால் தோல்வியடைந்தார். அவர் பொறுமையிழந்து இகழ்ச்சியாக, "தலைக்கிறுக்குப் பிடித்து அகம்பாவத்துடன் கடவுளுக்கும் உனக்குமிடையே ஒரு கறுப்புத் திரையைத் தொங்கவிட்டிருக்கிறாய்," என்று பகத்சிங்கிடம் கூறினார். அவருக்குப் பதில்கூறும் விதத்தில் பகத்சிங் எழுதிய கட்டுரையே "நான் ஏன் நாத்திகன் ஆனேன்".

==தமிழில்==
[சென்னை மாகாணம்|சென்னை மாகாண நாத்திக சங்க அமைச்சராக இருந்த ப. ஜீவானந்தம் சுயமரியாதை இயக்கத்தில் இருந்தபோது இதனை புத்தக வடிவில் மொழிபெயர்த்தார். அது சுயமரியாதை இயக்கப் பிரசுரமாக வெளிவந்தது. ஈ. வெ. இராமசாமியின் குடியரசு பதிப்பகம் இதனை வெளியிட்டது. இந்நூல் தடை செய்யப்பட்டு வெளியிட்டதற்காக ஜீவானந்தமும் ஈ. வெ. இராமசாமி நாயக்கரும் 1934ல் கைது செய்யப்பட்டனர். இனி இது போன்ற செயல்களில் ஈடுபட மாட்டோம் என்று உறுதியளித்த பின்னர் விடுதலை செய்யப்பட்டனர்.

எஸ். ஏ. பெருமாள் அண்மையில் மொழிபெயர்த்து பாவை பப்ளிகேசன்ஸ் வெளியிட்ட "பகத்சிங் கடிதங்கள், கட்டுரைகள்" என்னும் தொகுதியின் சிறுபகுதி தேவை கருதி நியூ செஞ்சுரி புக் ஹவுஸ்(பி) லிமிடெட் (NCBH) ஆல் வெளியிடப்பட்டது

## வெளி இணைப்புகள்

## மேற்கோள்கள்

பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:தடைசெய்யப்பட்ட நூல்கள்
பகுப்பு:இந்தியத் தமிழ் நூல்கள்
பகுப்பு:இறைமறுப்புத் தமிழ் நூல்கள்
பகுப்பு:நியூ செஞ்சுரி புக் கவுசு நூல்கள்‎
துரோண பருவம்

**துரோண பருவம்** (சமசுக்கிருதம்: द्रोण पर्व) இந்தியாவின் இதிகாசமான மகாபாரதத்தின் 18 பருவங்களுள் 7 ஆவது பருவம் ஆகும். பத்தாம் நாட்போரில் வீடுமர் இறந்தபின்னர் துரோணர் கௌரவப் படைகளின் தலைமைப் பொறுப்பை ஏற்பதுடன் இப்பருவம் தொடங்குகிறது. இப்பருவத்தில் பல முக்கியமான நிகழ்வுகள் இடம்பெறுகின்றன. துரியோதனின் வேண்டுகோளுக்கு இணங்க அவனைத் திருப்திப்படுத்துவதற்காகத் தருமபுத்திரனை உயிரோடு பிடிப்பதாகத் துரோணர் சூளுரைக்கிறார். 

அருச்சுனனின் மகன் அபிமன்யு, எதிரிகளின் வியூகத்தை உடைத்துக்கொண்டு உள்ளே நுழைந்து மீள முடியாமல் கொல்லப்பட்டான். இதற்குக் காரணமாக இருந்த செயத்திரதனைக் கொல்வதாக அருச்சுனன் சூளுரைத்தல், இதனைக் கேள்வியுற்ற கௌரவப் படைகள் சயத்திரதனுக்குக் கடுமையான பாதுகாப்பு வழங்குதல், சயத்திரதனைத் தேடி அருச்சுனன் எதிரிப் படைக்குள் புகுந்து நீண்ட தூரம் செல்லல், தருமரின் கட்டளைப்படி வீமனும், சாத்தியகியும் அருச்சுனனைத் தேடி எதிரிப் படைக்குள் புகுந்து போராடுதல், இறுதியில் சயத்திரதனை அருச்சுனன் கொல்லுதல் போன்ற நிகழ்வுகள் இந்தப் பருவத்தில் மிகவும் முக்கியமானவை.  

## துரோணரின் முடிவு
பதினைந்தாம் நாள் போரின் போது, துரோணர் உயிருக்கு உயிரான தன் மகன் அஸ்வத்தாமன் மீது கொண்ட பாசத்தை உணர்ந்த கண்ணனின் ஆலோசனையின் படி,  போர்க்களத்தில் அஸ்வத்தாமன் இறந்து விட்டான் என்ற பொய்ச் செய்தியை தருமன் மூலம் துரோணரிடம் அறிவிக்கப்பட்டதால், மனத்துயரமடைந்த துரோணர் ஆயுதங்களை எறிந்து விட்டு போர்க்களத்திலே தியானத்தில் அமர்ந்து விட்டார். அந்நிலையில், திருட்டத்துயும்னன் வாளால் துரோணரின் தலையைச் சீவிக் கொன்றான்.

## இதனையும் காண்க
* பீஷ்ம பருவம்
* கர்ண பருவம்

## மேற்கோள்கள்


## வெளி இணைப்புகள்
* தமிழில் முழு மஹாபாரதம்

பகுப்பு:மகாபாரத பருவங்கள்
பகுப்பு:குருச்சேத்திரப் போர்கள்
சூரத்துல் ஆதியாத்தி

சூரத்துத் சூரத்துல் ஆதியாத்தி   திருக்குர்ஆனின் 100 ஆவது அத்தியாயம் ஆகும்.   

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடையவை) எனவும், ’மதனிய்யா’ (மதீனாவுடன் தொடர்புடையவை) எனவும் குறிப்பிடப்படும்.

திருக்குர்ஆனின் 100 அத்தியாயமாகத் திகழும் சூரத்துல் ஆதியாத்தி  மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## பெயர்
** சூரத்துல் ஆதியாத்தி  **  அரபுச் சொல்லுக்கு **வேகமாகச் செல்லுபவை**   எனப் பொருள்.

## சூரத்துல் ஆதியாத்தி (வேகமாகச் செல்லுபவை)

## மேற்கோள்கள்

## வெளி இணைப்புகள்
*சூரத்துல் ஆதியாத்தி 

## பிற தகவல்கள்

பகுப்பு:திருக்குர்ஆன்
மோபியஸ் சார்பு

எண் கோட்பாட்டில் **மோபியஸ் சார்பு** (*Möbius function*, *μ*(*n*)) ஒரு முக்கியமான பெருக்கல் சார்பு. 1832 இல், ஜெர்மானியக் கணிதவியலாளர் ஆகஸ்ட் ஃபெர்டினாண்ட் மோபியசால் இச் சார்பு அறிமுகப்படுத்தப்பட்டது.  

## வரையறை

*n* இன் அனைத்து நேர் முழுஎண் மதிப்புகளுக்கும் *μ*(*n*) வரையறுக்கப்பட்டுள்ளது. 

* *n* ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை இரட்டையெண் எனில்: 
:::*μ*(*n*) =  1  
**n* ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை ஒற்றையெண் எனில்:
::: *μ*(*n*) = &minus;1 
* *n* க்கு ஒரு பகாக்காரணி வர்க்க எண்ணாக இருந்தால்:
:::*μ*(*n*) =  0 

முதல் 25 நேர் முழுஎண்களுக்கான *μ*(*n*) இன் மதிப்புகள் :

:1, &minus;1, &minus;1, 0, &minus;1, 1, &minus;1, 0, 0, 1, &minus;1, 0, &minus;1, 1, 1, 0, &minus;1, 0, &minus;1, 0, 1, 1, &minus;1, 0, 0.

சார்பின் முதல் 50 மதிப்புகள் கீழுள்ள படத்தில் குறிக்கப்பட்டுள்ளன:

## பண்புகள்
*மோபியஸ் சார்பு ஒரு பெருக்கல் சார்பாகும். அதாவது, *a* மற்றும் *b* சார்பகா எண்கள் எனில்:
::*μ*(*ab*) = *μ*(*a*)&thinsp;*μ*(*b*)}}
*\sum_{d|n} \mu(d) = \begin{cases}1 & \mbox{ if } n=1\\ 0&\mbox{ if } n>1.\end{cases}
**n* இன் பகாக்காரணிகளின் எண்ணிக்கையைக் கணக்கில் கொள்ளாமலேயே மோபியஸ் சார்பு கணக்கிடும் வாய்ப்பாடு:
:\mu(n) = \sum_{\stackrel{1\le k \le n }{ \gcd(k,\,n)=1}} e^{2\pi i \tfrac{k}{n}},

## ''&mu;''(''n'') பிரிவுகள்
**n* ஒரு பகா எண்ணின் வர்க்கத்தால் வகுபடுவதாக இருந்தால், இருந்தால் மட்டுமே, *μ*(*n*) =  0. இப் பண்பினைக் கொண்ட முதல் எண்கள் :
:4,  8,  9, 12, 16, 18, 20, 24, 25, 27, 28, 32, 36, 40, 44, 45, 48, 49, 50, 52, 54, 56, 60, 63,....

**n* ஒரு பகா எண் எனில் *μ*(*n*) =  &minus;1, ஆனால் இதன் மறுதலை உண்மையல்ல. μ(*n*) =  &minus;1 எனக்கொண்ட பகாஎண்ணல்லாத முதல் எண்: 30&nbsp;=&nbsp;2x3x5. இவ்வாறான மூன்று வெவ்வேறான பகாக் காரணிகளைக் கொண்ட எண் ஸ்ஃபீனிக் எண்களென அழைக்கப்படுகின்றன.

முதல் ஸ்ஃபீனிக் எண்கள்:
:30,  42,  66,  70,  78, 102, 105, 110, 114, 130, 138, 154, 165, 170, 174, 182, 186, 190, 195, 222, … .

ஐந்து வெவ்வேறான பகாக்காரணிகளைக் கொண்ட எண்கள்:
:2310, 2730, 3570, 3990, 4290, 4830, 5610, 6006, 6090, 6270, 6510, 6630, 7410, 7590, 7770, 7854, 8610, 8778, 8970, 9030, 9282, 9570, 9690, … .

## குறிப்புகள்

## மேற்கோள்கள்

The *Disquisitiones Arithmeticae* has been translated from Latin into English and German. The German edition includes all of his papers on number theory: all the proofs of quadratic reciprocity, the determination of the sign of the Gauss sum, the investigations into biquadratic reciprocity, and unpublished notes.
*
*
* Computing the summation of the Möbius function by Marc Deléglise and Joël Rivat Experimental Mathematics Volume 5, Issue 4291-295
*
*
*
* 
* 
*
*Ed Pegg, Jr., "The Möbius function (and squarefree numbers)", *MAA Online Math Games* (2003)

## வெளி இணைப்புகள்
*
*http://ghmath.wordpress.com/2010/06/20/recursive-relation-for-the-mobius-function/
*http://terrytao.wordpress.com/2008/07/13/the-mobius-and-nilsequences-conjecture/

பகுப்பு:பெருக்கல் சார்புகள்
20ஆம் சென்சுரி பாக்ஸ்

**இருபதாம் செஞ்சுரி பாக்ஸ் திரைப்பட கூட்டுத்தாபனம்** அல்லது **20- ஆம் சென்சுரி பாக்ஸ்** () இஃது அமெரிக்கா வில் உள்ள ஆறு முக்கிய திரைப்பட படபிடிப்பு நிறுவனங்களில் ஒன்றாகும். இந்த நிறுவனம் அவதார், டைட்டானிக், ஸ்டார் வார்ஸ், ஐஸ் ஏஜ், எக்ஸ்-மென், டை ஹார்ட் உள்ளிட்ட பல திரைப்படங்களைத் தயாரித்துள்ளது.

## அதிக வருவாய் ஈட்டியத் திரைப்படங்கள்

I ‡—மீண்டும் திரையிடப்பட்டதையும் சேர்த்து
## மேற்கோள்கள்

## வெளி இணைப்புகள்

* 
* 20th Century Studios from Box Office Mojo 
* '20th Century Fox Presents' radio series from RUSC

பகுப்பு:1935 நிறுவனங்கள்

பகுப்பு:டிஸ்னி தயாரிப்பு ஸ்டுடியோக்கள்
பகுப்பு:அமெரிக்க திரைப்பட படப்பிடிப்பு வளாகங்கள்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க திரைப்பட விநியோகஸ்தர்கள்
பகுப்பு:த வால்ட் டிஸ்னி ஸ்டுடியோஸ்
வட்டரக்க விஜித்த தேரர்

**வட்டரக்க விஜித்த தேரர்** (*Watareka Vijitha Thero*) என்பவர் இலங்கையின் பௌத்த மதகுருவும், அரசியல்வாதியும் ஆவார்.

## அரசியலில்
மகியங்கனையைப் பிறப்பிடமாகக் கொண்ட விஜித்த தேரர் வித்தியாலங்கார மடப்பள்ளியில் கல்வி கற்று மதகுருவானார். 1994 ஆம் ஆண்டில் மகியங்கனை பௌத்த விகாரைக்கு அதிபதியாகச் சென்றார். அங்கிருந்தபடி அவர் ஏனைய சமய, சமூகங்களுடன் நெருங்கிப் பணியாற்றினார். சிறீலங்கா முஸ்லிம் காங்கிரஸ் தலைவர் எம். எச். எம். அஷ்ரப்பின் இணைப்பாளர்களில் ஒருவராகப் பணியாற்றினார். அஷ்ரப்பினால் ஆரம்பிக்கப்பட்ட தேசிய ஐக்கிய முன்னணியின் தலைவராக இவர் தெரிவு செய்யப்பட்டார். இதனை அடுத்து விஜித்த தேரர் பௌத்த தீவிரவாதிகளின் தாக்குதல்களுக்கு இலக்கானார்.

விஜித்த தேரர் மகியங்கனை  பிரதேச சபைத் தேர்தலில் சுயேட்சைக் குழுவொன்றை ஏற்படுத்தி போட்டியிட்டுத் தோல்வியடைந்தார். பின்னர் உள்ளூராட்சி சபைத் தேர்தலில் ஆளும் பொதுஜன ஐக்கிய முன்னணியின் சார்பில் போட்டியிட்டு வெற்றி பெற்றார்.

## தாக்குதல்கள்
முசுலிம்களுக்கு எதிரான பௌத்த தீவிரவாத அமைப்பான பொது பல சேனாவை இவர் கடுமையாக விமரிசித்து வந்தார். இக்குழுவினரால் இவர் பலமுறை தாக்கப்பட்டுள்ளார். பொதுபல சேனாவின் தலைவர் கலகொட அத்த ஞானசார தேரர் ஊடகவியலாளர்களின் முன்னிலையில் இவரைப் பலமுறை கடுமையான வார்த்தைகளினால் தூசித்துள்ளார்.

2014 சூன் 16 ஆம் நாள் அளுத்கமை நகரில் மேற்கொள்ளப்பட்ட முஸ்லிம்களுக்கு எதிரான தாக்குதல்களை இவர் பகிரங்கமாகக் கண்டித்தார். சூன் 19 இல் இவர் கொழும்பின் புறநகரான பாணந்துறையில் வைத்துக் கடத்தப்பட்டு, கடுமையாகத் தாக்கப்பட்ட நிலையில் கண்டுபிடிக்கப்பட்டார். மருத்துவமனையில் அனுமதிக்கப்பட்ட விஜித்த தேரர், காவி உடை தரித்த சிலர் கடத்திச் சென்று தாக்கியதாக காவல்துறையினரிடம் வாக்குமூலம் கொடுத்தார். ஆனாலும், மருத்துவமனை மருத்துவ அதிகாரி, விஜித்த தேரர் "தன்னைத்தானே காயப்படுத்தி சேதம் விளைவித்துக் கொண்டதாக" தனது மருத்துவ அறிக்கையில் தெரிவித்திருந்தார். இதன் அடிப்படையில், 2014 சூன் 25 இல் மருத்துவமனையில் இருந்து விடுவிக்கப்பட்ட நிலையில் விஜித்த தேரர் உடனடியாகவே காவல்துறையினரால் கைது செய்யப்பட்டார். 2014 சூலை 7 வரை தடுப்புக் காவலில் இருந்த வட்டரக்க தேரரை பாணந்துறை நீதிமன்றம் பிணையில் விடுவித்தது. தனக்கெதிரான குற்றச்சாட்டுக்களை ஏற்றுக்கொள்ள மறுத்து விட்ட அவர் தான் நிரபராதி எனத் தெரிவித்தார்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:இலங்கைப் பௌத்த துறவிகள்
பாலாஜி மோகன்

**பாலாஜி மோகன்** (பிறப்பு: 1987 மே 25) ஒரு தமிழ் திரைப்பட இயக்குநர். இவர் 2012ஆம் ஆண்டு காதலில் சொதப்புவது எப்படி என்ற திரைப்படத்தை இயக்கியதன் மூலம் இயக்குநராக அறிமுகமானார். அதைத் தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.

## ஆரம்பகால வாழ்க்கை
பாலாஜி மே 25, 1987ஆம் ஆண்டு திருச்சியில் பிறந்தார். இவரது தாய் தமிழ் மற்றும் தந்தை தெலுங்கு இனத்தைச் சேர்ந்தவர்கள்.

## தொழில்
இவர் 2009ஆம் ஆண்டு **குளிர் 100°** என்ற திரைப்படத்தில் உதவி இயக்குநராகப் பணிபுரிந்தார். அதைத் தொடர்ந்து இவர் சில குறும் திரைப்படங்களை இயக்கினார். 2010ஆம் ஆண்டு சுதா கே. பிரசாத் இயக்கிய துரோகி என்ற திரைப்படத்திலும் உதவி இயக்குநராகப் பணிபுரிந்தார். அதைத் தொடர்ந்து **கோடி, த ஜூனியர்ஸ் , ஆட்டி தில், மிட்டாய் வீடு** மற்றும் **காதலில் சொதப்புவது எப்படி** போன்ற போன்ற 5 குறும் திரைப்படங்களை இயக்கினார். 2012ஆம் ஆண்டு தமிழ் மற்றும் தெலுங்கு மொழியில் நடிகர் சித்தார்த் மற்றும் நடிகை அமலா பால் வைத்து காதலில் சொதப்புவது எப்படி என்ற திரைப்படத்தை இயக்கினார். அதைத் தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.

## திரைப்படங்கள்
{| class="wikitable"
|-  style="background:#ccc; text-align:center;"
! ஆண்டு !! படம் !! மொழி !! குறிப்புகள்
|-
| 2012 || காதலில் சொதப்புவது எப்படி || தமிழ், தெலுங்கு|| பரிந்துரை-SIIMA விருது சிறந்த புதுமுக இயக்குநர்.
|-
| 2014 || வாயை மூடி பேசவும் || தமிழ், மலையாளம் || கவுரவ தோற்றம்: செய்தி வாசிப்பாளர்
|-
| 2014 || சமரசம் ஆரோக்கியத்திற்கு ஹானிகரம் ||  மலையாளம் ||
|-
| 2015 || மாரி || தமிழ் || 
|-
| 2018 || மாரி 2 || தமிழ் ||
|- }

### குறும்படங்கள்
* கோடி
* த ஜூனியர்ஸ்
* ஆட்டி தில்
* புதையல்
* காதலில் சொதப்புவது எப்படி
* மிட்டாய் வீடு
* துரும்பிலும் எருபூர் (ஹீரோ)

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:1987 பிறப்புகள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:திருச்சி மக்கள்
பகுப்பு:திருச்சிராப்பள்ளிக் கலைஞர்கள்
கல்லங்குறிச்சி

**கல்லங்குறிச்சி** (*Kallankurichi*) தமிழ்நாட்டில், அரியலூர் மாவட்டம், அரியலூர் வட்டத்தைச் சேர்ந்த கிராமம் ஆகும்.

## கோவில்
இங்கு பழமை வாய்ந்த கலியுக வரதராஜ பெருமாள் கோவில் உள்ளது. இத்திருத்தலத்தில் ஆண்டுதோறும் ஒன்பது நாள் பெருவிழா நடைபெறுகிறது. இந்தப் பெருவிழாவின் போது தேர்த் திருவிழா முக்கியமானதாக உள்ளது.

## மக்கள் வகைப்பாடு
2001 மக்கட்தொகை கணக்கீட்டின்படி, கல்லங்குறிச்சியின் மக்கட்தொகை மொத்தம் 4884 ஆகும். இதில் ஆண்கள் 2452 பேர்; பெண்கள் 2432 பேர். பாலின விகிதம் 992 ♂/♀,
எழுத்தறிவு விகிதம் 66.73%.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
வை நொட் ஸ்டூடியோஸ்

**ஒய்  நாட் ஸ்டூடியோஸ்** இது ஒரு தமிழ் மொழி திரைப்படங்களைத் தயாரித்து விநியோகம் செய்யும் நிறுவனமாகும். இதன் தலைமையகம் சென்னை, தமிழ்நாடு, இந்தியாவில் அமைந்துள்ளது. இந்த நிறுவனம் தமிழ் படம், வா, காதலில் சொதப்புவது எப்படி, வாயை மூடி பேசவும் உள்ளிட்ட திரைப்படங்களைத் தயாரித்துள்ளது.

## தயாரிப்புகள்

## குறிப்புகள்
# Why Not?

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படவிநியோகஸ்தர்கள்
நர்மதை நதி வலம் (நூல்)

**நர்மதை நதி வலம்**, நர்மதா பரிக்ரமாவை பற்றிய பயண நூல் ஆகும். தென்னகத்தில் கிரிவலம் பிரபலமாக இருப்பது போல், நர்மதை நதி வலம் வட இந்தியாவில் பிரபலமாக இருக்கிறது. மூல நூலில் அதன் ஆசிரியர் கே. கே. வெங்கட்ராமன் தாம் 131 நாட்களில் நர்மதை பரிக்ரமா செய்ததை விரிவாக எழுதியுள்ளார். ஆசிரியருக்கு, நர்மதை பரிக்ரமா செய்து முடிப்பதற்கு ஊக்கமளித்து, ஆசி வழங்கிய ராய்பூர், ராமகிருஷ்ண மிஷன் விவேகானந்த ஆசிரமத்தின் அந்நாள் தலைவர் ஸ்ரீமத் சுவாமி ஆத்மானந்தஜி மஹராஜ்க்கு (1929-1989) தமது நூலைச் சமர்ப்பித்திருக்கிறார்.

## நூல் ஆசிரியர்
இவர் இந்திய ராணுவத்தில் கேப்டனாக பணிபுரிந்தவர். பின்னர், கன்னியாகுமரியிலுள்ள விவேகானந்த கேந்திரம், அருணாசலப் பிரதேசத்தில் நடத்தி வரும் பள்ளிகளில் தன்னார்வத் தொண்டராக நிர்வாகத்தில் பணியாற்றியவர். அதிகமான ஊக்கத்துடன் அப்பணியில் தொடர ஒரு மாற்றம் தேவை என்று உணர்ந்ததால், நடைப் பயணத்துடன் கூடிய ஒரு புனிதப் பயணம் மேற்கொள்ள தீர்மானித்தார். அப்போது அவரது நண்பரால் ’நர்மதா பரிக்ரமாவை’ பற்றிக் கேள்விப்பட்டு அதில் ஈடுபாடு கொண்டார்.

அக்டோபர் 26, 1987 இல் துவங்கி மார்ச் 4 1988 இல் நர்மதா பரிக்ரமாவை நிறைவு செய்தார்.

## நூல் உருவான விதம்
பயணம் நிறைவடைந்து 18 வருடங்கள் கழித்து, ஸ்ரீராமகிருஷ்ண விஜயம் மாத இதழில் 6 பகுதிகளாக 2007 ஆம் ஆண்டு வெளியிடப்பட்டது. பரிக்ரமா நிறைவடைந்து 25 ஆண்டுகளுக்குப் பின்னர் நூல் வடிவம் பெற்றது.

## நூலின் உள்ளே
நர்மதை நதி பற்றிய பல்வேறு தகவல்களுடன், நதிக்கரையில் வாழும் மக்களின் எளிய நுட்பமான உணர்வுகளையும், தங்களுக்கு அடுத்த நாளுக்கான உணவு இல்லாத போதும், நர்மதை நதிவலம் வரும் யாத்திரிகருக்கு உணவு படைக்கும் அந்த மக்களின் உயர்ந்த குணநலனையும் ஆசிரியர் பதிவு செய்கிறார்.

## மேற்கோள்கள்

பகுப்பு:இராமகிருஷ்ண மட நூல்கள்
ஐயப்பன்தாங்கல்

**ஐயப்பன்தாங்கல்** சென்னையின் சுற்றுப்புறப் பகுதிகளில் ஒன்றாகும். இப்பகுதி தற்போது வேகமாக வளர்ந்து வரும் பகுதியாகும். இது ராமச்சந்திரா மருத்துவமனை அருகில் அமைந்துள்ளது. இங்கு மாநகரப் பேருந்து பணிமனை உள்ளது. இங்கிருந்து சென்னையின் அனைத்துப் பகுதிகளுக்கும் பேருந்து போக்குவரத்து வசதி உள்ளது.

## வெளி இணைப்புகள்
*http://elections.tn.gov.in/pdf/dt3/ac028/ac028016.pdf

﻿

பகுப்பு:சென்னை சுற்றுப் பகுதிகள்
பாலிமர் தொலைக்காட்சி நிகழ்ச்சிகளின் பட்டியல்

தற்போது 2021
ஆம் ஆண்டு பாலிமர் தொலைக்காட்சியில் ஒளிபரப்பாக்கும் நிகழ்ச்சியின் பட்டியல்.

## தொடர்கள்

* நினைத்தாலே இனிக்கும்
* வா அருகில் வா
* சக்தி
* தில்லு முள்ளு
* மூன்று முடிச்சு
* நிமிர்த்து நில்

### நிகழ்ச்சிகள்

* திரைக்கதம்பம்  
* காமெடி எக்ஸ்பிரஸ்  
* சினி மினி  
* கலவென சிரி   
* சினிமா சினிமா  

## முன்னர் ஒளிபரப்பான நிகழ்ச்சிகள்
### தொடர்கள்

* 24
* 777
* அவள் ஒரு தொடர் கதை
* இணை கோடுகள்
* இருமலர்கள்
* இனி எல்லாம் வசந்தமே
* உள்ளம் கொள்ளை போகுதடா
* உறவே உயிரே 
* என் கண்மணி 
* என்னருகில் நீ இருந்தால்
* கருப்பு வேட்டை
* கர்ணன் சூர்யா புத்திரன் 
* கல்யாண கனவுகள்
* சக்தி போல யாருமில்லை
* சவால் 
* சனி பகவான் மகிமை 
* சாமி போட்ட முடிச்சு
* சுந்தரகாண்டம்
* தேவி
* தேவி தரிசனம்
* நீ வருவாய் என?
* நெஞ்சம் பேசுதே
* பிரியமுடன் நாகினி
* புது புது அர்த்தங்கள்
* மகாவீர் ஹனுமான் 
* மதுபாலா
* மயக்கம் என்ன?
* மாயா
* மூன்று முகம்
* மௌனராகம் 
* வர்ணம் 
* ஸ்ரீ கிருஷ்ணா

### நிகழ்ச்சிகள்

* சூப்பர் டான்சர் ஜூனியர் 
* சக்தி கொடு

## வெளி இணைப்புகள்
* Official Website 
* Polimer TV on YouTube


பகுப்பு:தமிழ் தொலைக்காட்சி நிகழ்ச்சிகளின் பட்டியல்
தெற்கு காரோ மலை மாவட்டம்

**மேற்கு காரோ மலை மாவட்டம்**, மேகாலயாவில் உள்ள மாவட்டங்களில் ஒன்று. மேகாலயாவில் குறைந்த மக்கள் தொகையைக் கொண்ட மாவட்டம். இதன் தலைமையகம் பாக்மாரா நகரில் உள்ளது. இதன் பரப்பளவு 1850&nbsp;சதுர கிலோமீட்டர் ஆகும்.

## பொருளாதாரம்
இது வளர்ச்சியில் பிந்தங்கிய மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.

## ஆட்சிப் பிரிவுகள்
இந்த மாவட்டத்தை நான்கு மாவட்டங்களாகப் பிரித்துள்ளனர். மண்டலங்களும் அவற்றின் தலைமையகங்களும் தரப்பட்டுள்ளன.
*பாக்மாரா - பாக்மாரா 
*சோக்போட் - சோக்போட்
*கசுவாபாரா - கசுவாபாரா
*ரொங்கோரா - ரொங்கோரா

## மக்கள்
2011-ஆம் ஆண்டுக் கணக்கெடுப்பின்படி, 142,574 மக்கள் வாழ்ந்தனர். 

சராசரியாக சதுர கிலோமீட்டருக்குள் 77 பேர் வாழ்கின்றனர்.  சsarர்
பால் விகிதக் கணக்கெடுப்பில், ஆயிரம் ஆண்களுக்கு நிகராக 944 பெண்கள் இருப்பதாக தெரிய வந்தது. இங்குள்ள மக்கள் ஏதாங் என்ற மொழியில் பேசுகின்றனர். 

## சான்றுகள்

## இணைப்புகள்
*அரசு இணையதளம்

பகுப்பு:மேகாலயா மாவட்டங்கள்
பகுப்பு:இந்தியாவின் தன்னாட்சிப் பகுதிகள்
மேற்கு காசி மலை மாவட்டம்

**மேற்கு காசி மலை மாவட்டம்**, மேகாலயாவின் மாவட்டங்களில் ஒன்று. காசி மலை மாவட்டத்தைப் பிரித்து, கிழக்கு காசி மலை மாவட்டம், மேற்கு காசி மலை மாவட்டம் என இரண்டாக உருவாக்கினர்.
இதன் தலைமையகம் நோங்சுடாய்ன் நகரில் உள்ளது. இந்த மாவட்டம் 5247 சதுர கிலோமீட்டர் பரப்பளவைக் கொண்டது.

## ஆட்சிப் பிரிவுகள்
மேற்கு காசி மலை மாவட்டத்தை நான்கு மண்டலங்களாகப் பிரித்துள்ளனர். அந்த மண்டலங்களும், அவற்றின் தலைமையகங்களும் கீழே தரப்பட்டுள்ளன.
*மைரங் - மைரங்
*மவுசின்றுட் - ரியங்டோ
*மவுதடிராய்சன் - நாங்சில்லாங்
*நாங்ஸ்டொயின்  - நாங்ஸ்டொயின்

## மக்கள்
2011-ஆம் ஆண்டு கணக்கெடுப்பின் போது, 385,601 மக்கள் வாழ்ந்தனர். சதுர கிலோமீட்டருக்குள் 73 பேர் வாழ்கின்றனர். ஆண் பெண் பால்விகிதம் ஆயிரத்திற்கு 981 என்ற அளவில் உள்ளது. இங்கு வாழ்வோரில் 79.3% பேர் மக்கள் கல்வியறிவு பெற்றுள்ளனர். இங்கு காசி இன பழங்குடியின மக்கள் வாழ்கின்றனர். காரோ இன மக்களும் வாழ்கின்றனர்.

## சுற்றுலாத் தலங்கள்
* லங்சியாங் அருவி
* மவுதடிரைசான் மலை
* நாங்குனும் தீவு
* உமியாப் வயல்

## சான்றுகள்

## இணைப்புகள்
* அரசு இணையதளம்
*  காசி தன்னாட்சிக் குழுவின் தளம்

பகுப்பு:மேகாலயா மாவட்டங்கள்
பகுப்பு:இந்தியாவின் தன்னாட்சிப் பகுதிகள்
ஸ்பாட்-7

**ஸ்பாட்-7** அல்லது **புவி கண்காணிப்பு செயற்கைக்கோள்களின்** (SPOT 7) வரிசையில் ஏழாவது செயற்கைக்கோள் ஆகும்.  இந்த செயற்கைக்கோள் 2014ஆம் ஆண்டு ஜூன் மாதம் 30ஆம் தேதி அன்று இந்தியாவின் ஏவூர்தி கொண்டு  புவி வட்டப்பாதையில் நிலை நிறுத்தப்பட்டது.

### வகை
**ஸ்பாட்-7** செயற்கைக்கோளானது பிரான்ஸ் நாட்டைச் சேர்ந்தது. இது பூமியைக் கண்காணிக்க அனுப்பப்பட்டது ஆகும். இது ஒரு சிறிய வகை செயற்கைக்கோள். இதன் எடை 714 கிகி ஆகும். பிரான்ஸ் நாடு இதுவரை ஆறு தடவை இந்த வகையான செயற்கைக்கோள்களை அனுப்பியுள்ளது. ஐரோப்பிய நிறுவனம் (EADS) இந்த செயற்கைக்கோளைத் தயாரித்துள்ளது.

### பறப்பாடு
இந்தியாவில் ஆந்திர பிரதேச மாநிலம் ஸ்ரீஹரிக்கோட்டாவில் அமைந்துள்ள விண்வெளி ஆய்வு மையத்திலிருந்து பிஎஸ்எல்வி-சி23  மூலமாக விண்ணில் செலுத்தப்பட்டது. பூமியிலிருந்து ஏவப்பட்ட 19ஆவது நிமிடத்தில் விண்வெளியின் 660 கி.மீ., தூரத்தில் இந்த செயற்கைகோள் நிலை நிறுத்தப்பட்டது.

### மேற்கோள்

பகுப்பு:விண்வெளி நிறுவனங்கள்
பகுப்பு:ஐரோப்பிய விண்வெளித் திட்டங்கள்
மஞ்சுள வெடிவர்த்தன

**மஞ்சுள வெடிவர்த்தன** (*Manjula Wediwardena*) இலங்கையைப் பிறப்பிடமாகக் கொண்ட பத்திரிகையாளர், திரைக்கதை ஆசிரியர், பாடலாசிரியர், நடிகர் எனப் பன்முகம் கொண்ட சிங்களக் கவிஞர். இலங்கைத் தமிழ் மக்களின் நியாயமான போராட்டத்தை ஆதரிப்பவர். இனவாதத்துக்கு எதிராய் குரல் கொடுப்பவர். இலங்கைத் தமிழ் மக்களுக்காகக் குரல் கொடுத்ததால் இலங்கை அரசால் கொலைமிரட்டலுக்கு ஆளானவர். தற்சமயம் புலம்பெயர்ந்து பிரான்சில் வாழ்கிறார்.

*மேரி எனும் மரியா* என்ற இவரது சிறுகதைத் தொகுப்பு இலங்கை அரசால் 2000 ஆம் ஆண்டில் தடை செய்யப்பட்டது.

## வெளி இணைப்புகள்
* மஞ்சுள வெடிவர்த்தன கவிதைகள்  காலச்சுவடு இணைய இதழில்
* Mariya Called Mary By manjula wediwardena Monsoon Moon
* தலைப்பற்ற தாய்நிலம்   Ezhuna

## மேற்கோள்கள்

பகுப்பு:சிங்கள எழுத்தாளர்கள்
பகுப்பு:இலங்கைப் பத்திரிகையாளர்
பகுப்பு:இலங்கைத் திரைப்பட நடிகர்கள்
பகுப்பு:இலங்கை பௌத்தர்கள்
மத்திய தில்லி மாவட்டம்

**மத்திய தில்லி மாவட்டம்**, தில்லியின் ஒன்பது மாவட்டங்களில் ஒன்று. இதன் நிர்வாகத் தலைமையிடம் தாரியாகஞ்ச் பகுதியில் உள்ளது. இங்கு 644,005 பேர் வாழ்கின்றனர். இது 25 சதுர கிலோமீட்டர் பரப்பளவைக் கொண்டது. சதுர கிலோமீட்டருக்குள் 25, 759 பேர் வாழ்கின்றனர். மக்கள் நெருக்கடி மிகுந்த மாவட்டங்களில் ஒன்று. முகலாயர் ஆட்சிக் காலத்தில் முக்கிய நகரமாக விளங்கிய பழைய தில்லி எனும் **ஷாஜகானாபாத்**, இந்த மாவட்டத்தில் உள்ளது. இங்கு, செங்கோட்டை, ஜும்மா மசூதி, சாந்தினி சவுக், சிஸ் கஞ்ச் சாகிப் குருத்துவார், திகம்பர சமணக் கோயில் ஆகியன உள்ளன. இது சாந்தனி சவுக் மக்களவைத் தொகுதிக்குட்பட்டது.

இது மூன்று வட்டங்களாகப் பிரிக்கப்பட்டுள்ளது. அவை: தாரியாகஞ்ச்,  பாகர்கஞ்ச் மற்றும் கரோல் பாக் ஆகும்.

## மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின் போது, 578,671 மக்கள் வாழ்ந்தனர்.
சதுர கிலோமீட்டருக்கு 25, 759 பேர் வாழ்கின்றனர்.	பால் விகிதக் கணக்கெடுப்பில், ஆயிரம் ஆண்களுக்கு நிகராக 892 பெண்கள் உள்ளனர். இங்கு வாழ்வோரில் 85.25% பேர் கல்வியறிவு பெற்றுள்ளனர்.

## சான்றுகள்

## இணைப்புகள்
* மத்திய தில்லி மாவட்ட இணையதளம்

பகுப்பு:தில்லி மாவட்டங்கள்
பகுப்பு:மத்திய தில்லி மாவட்டம்
கிழக்கு காசி மலை மாவட்டம்

**கிழக்கு காசி மலை மாவட்டம்**, மேகாலயாவில் உள்ள மாவட்டங்களில் ஒன்று. இதன் தலைமையகம் சில்லாங் நகரில் உள்ளது. இதன் பரப்பளவு 2752&nbsp; சதுர கிலோமீட்டர் ஆகும். இது மேகாலயாவில் அதிக மக்கள் தொகையைக் கொண்ட மாவட்டம். காசி மலை மாவட்டத்தில் இருந்து பிரித்து, கிழக்கு, மேற்கு காசி மலை மாவட்டங்களாகப் பிரித்துள்ளனர். இதில் இருந்து சில பகுதிகளைப் பிரித்து ரி-போய் மாவட்டம் உருவாக்கப்பட்டது.

## ஆட்சிப் பிரிவுகள்
இந்த மாவட்டத்தை எட்டு மண்டலங்களாகப் பிரித்துள்ளனர். மண்டலங்களுடன் அவற்றின் தலைமையகங்கள் அமைந்துள்ள நகரங்களும் தரப்பட்டுள்ளன.
*காடார்சினாங் லைட்குரோ - மாவுஜ்ராங்
*மாவுகின்றி - மாவுகின்றி
*மாவுபிலாங் - மாவுபிலாங்
*மாவுரிங்கினெங் - மாவுரிங்கினெங்
*மாவுசின்ராம் - மாவுசின்ராம்
*மில்லியெம் - மில்லியெம்
*பினவுராலா - பினவுராலா
*செல்லா போலாகஞ்சு - சிரபுஞ்சி

## மக்கள்
2011-ஆம் ஆண்டு கணக்கெடுப்பின் போது, 824,059 மக்கள் வாழ்ந்தனர். மக்கள் அடர்த்தி விகிதத்தின்படி, சதுர கிலோமீட்டருக்குள் 292 மக்கள் வாழ்கின்றனர். ஆயிரம் ஆண்களுக்கு 1008 பெண்கள் என்ற அளவில் பால் விகிதம் உள்ளது. இங்கு வாழ்வோரில் 84.7% பேர் கல்வியறிவு பெற்றுள்ளனர்.

## போக்குவரத்து
சில்லாங்கில் இருந்து குவகாத்தி, சில்சார் நகரங்களுக்கு தேசிய நெடுஞ்சாலை வழியாக பயணிக்கலாம். குவகாத்தி ரயில் நிலையத்தின் மூலமும், குவகாத்தி விமான நிலையத்தின் மூலமும் தொலைவில் உள்ள இடங்களுக்கு பயணிக்கலாம். நகரங்களில் சாலைப் போக்குவரத்து வசதியும் உண்டு.

## படங்கள்

File:Nohkalikai falls.jpg| Noh Kalikai falls near cherrapunjee
File:Cherrapunji.jpg | Highest Rainfall in the world in cherrapunjee
File:Shillong.jpg | Shillong-The District Headquarters


## சான்றுகள்

## இணைப்புகள்
* மாவட்ட இணையதளம்
*  காசி மலை தன்னாட்சிக் குழுவின் இணையதளம்

பகுப்பு:மேகாலயா மாவட்டங்கள்
பகுப்பு:கிழக்கு காசி மலை மாவட்டம்
பகுப்பு:இந்தியாவின் தன்னாட்சிப் பகுதிகள்
ரி-போய் மாவட்டம்

**ரி போய் மாவட்டம்**, மேகாலயாவில் உள்ளது. இதன் தலைமையகம் நாங்போ நகரில் உள்ளது. இதன் பரப்பளவு  2378 சதுர கிலோமீட்டர் ஆகும். இந்த மாவட்டத்தில் 192,795 மக்கள் வாழ்கின்றனர். இது கிழக்கு காசி மலை மாவட்டத்தைப் பிரித்து உருவாக்கினர்.

## பொருளாதாரம்
இந்த மாவட்டம் வளர்ச்சியில் பின்தங்கியுள்ளது. மத்திய அரசு வழக்கும் வளர்ச்சி நிதியைப் பெறுகிறது.

## ஆட்சிப் பிரிவுகள்
ரி போய் மாவட்டத்தைப் பிரித்து மூன்று மண்டலங்களாகப் பிரித்துள்ளனர். மண்டலங்களும் அவற்றின் தலைமையகங்களும் கீழே தரப்பட்டுள்ளன.
*ஜிராங் - வாசினோன்
*உம்லிங் - நாங்போ
*உமானிங் - உமானிங்

## போக்குவரத்து
இங்கு போக்குவரத்து வசதிகள் இல்லை. தேசிய நெடுஞ்சாலை 37 வழியாக பிற நகரங்களை அடையலாம்.

## மக்கள்
2011-ஆம் ஆண்டு கணக்கெடுப்பின்போது, 258,380 மக்கள் வாழ்ந்தனர். சராசரியாக, சதுர கிலோமீட்டர் பரப்பளவில் 109 பேர் குடியிருக்கின்றனர். பால் விகிதக் கணக்கெடுப்பில், ஆயிரம் ஆண்களுக்கு 951 பெண்கள் இருப்பதாக தெரிய வந்தது. இங்கு வாழ்வோரில் 77.22% பேர் கல்வியறிவு பெற்றுள்ளனர்.

## மொழி
இங்குள்ள மக்கள் போய் என்ற மொழியைப் பேசுகின்றனர். அம்ரி, கர்பி ஆகிய மொழிகளையும் சிலர் பேசுகின்றனர்.

## சான்றுகள்

## இணைப்புகள்
* இணையதளம்

பகுப்பு:மேகாலயா மாவட்டங்கள்
பகுப்பு:இந்தியாவின் தன்னாட்சிப் பகுதிகள்
கிழக்கு தில்லி மாவட்டம்

**கிழக்கு தில்லி மாவட்டம்**, தில்லியின் ஒன்பது மாவட்டங்களில் ஒன்று. இதன் நிர்வாகத் தலைமையிடம் பிரீத் விகார் ஆகும். இதன் மேற்கில் யமுனை ஆறும், வடக்கில் வடகிழக்கு தில்லி மாவட்டமும், கிழக்கில் காசியாபாத் மாவட்டமும், தெற்கில் கவுதம புத்த நகர் மாவட்டமும் சூழ்ந்துள்ளன. இது 64 சதுர கிலோமீட்டர் பரப்பளவைக் கொண்டது.

இது மூன்று வட்டங்களைக் கொண்டது. அவை: காந்தி நகர், பிரீத் விகார், விவேக் விகார்.

## மக்கள் தொகை
2011-ஆம் ஆண்டு கணக்கெடுப்பின்போது, 1,707,725 மக்கள் வாழ்ந்தனர். 

இந்த மாவட்டத்தில், சதுர கிலோமீட்டருக்குள் 26683 மக்கள் குடியிருக்கின்றனர்.  பால் விகிதத்தில், ஆயிரம் ஆண்களுக்கு 883 பெண்கள் இணையாக உள்ளனர்.  இங்கு வாழ்வோரில் 88.75% பேர் வாழ்கின்றனர். 
இங்கு தில்லி அக்சரதாம்
* சஞ்சய் ஏரி
* காந்தி நகர்

## சான்றுகள்

## இணையதளம்
*கிழக்கு தில்லி மாவட்ட இணையதளம்

பகுப்பு:தில்லி மாவட்டங்கள்
பகுப்பு:கிழக்கு தில்லி மாவட்டம்
தமிழர் தேசிய முன்னணி

**தமிழர் தேசிய முன்னணி** என்பது தமிழ்த் தேசியவாதி பழ. நெடுமாறன் என்பவரும் அவருடன் 60 தமிழ்த் தேசிய அமைப்புகளும் சேர்ந்து துவங்கப்பட்ட கட்சியாகும். இதன் தலைவராகப் பழ. நெடுமாறன் செயல்படுகிறார்.

## துவக்கம்
2014ஆம் ஆண்டு ஜூன் மாதம் 30ம் தேதி தமிழ்நாடு மாநிலத்தில் தஞ்சாவூரில் வைத்து 400 தமிழ் உணர்வாளர்கள் சேர்ந்து இந்தக் கட்சியைத் துவக்கினார்கள்.

## கொடி
இக்கட்சியின் கொடி மேலே நீல வண்ணத்திலும், கீழே மஞ்சள் வண்ணத்திலும் அமைந்துள்ளது. நீலம் உலகம் முழுவதும் பரவி வாழும் தமிழ் மக்களைக்குறிக்கும் என்றும், மஞ்சள் நிறம் தமிழர்களின் வீரம், பண்பாடு, வளமை போன்றவற்றைக் குறிக்கும் என்று கூறியுள்ளார்கள்.

## மேற்கோள்

பகுப்பு:தமிழக அரசியல் கட்சிகள்
லக்னோ மாவட்டம்

**லக்னோ மாவட்டம்**, இந்திய மாநிலமான உத்தரப் பிரதேசத்தின் மாவட்டங்களில் ஒன்று. இந்த மாவட்டத்தின் தலைமையகம் லக்னோ நகரில் உள்ளது. இந்த மாவட்டம், லக்னோ கோட்டத்திற்கு உட்பட்டது. இது அவாத் பகுதியில் உள்ளது.

## தட்பவெப்பம்

## மக்கள்
2011-ஆம் ஆண்டு மக்கள் தொகைக் கணக்கெடுப்பின் போது, 4,588,455 பேர் வாழ்ந்தனர்.

சதுர கிலோமீட்டர் பரப்பளவுக்கு 1815 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 906 பெண்கள் என்ற அளவில் பால் விகிதம் உள்ளது. இங்கு வாழ்வோரில் 79.33% பேர் கல்வியறிவு பெற்றுள்ளனர்.

## மொழி
இங்குள்ள மக்கள் அவாதி மொழியைப் பேசுகின்றனர். உருது மற்றும் ஹிந்தி ஆகிய இருமொழிகளும் இம்மாவட்டத்தில் முக்கியமான தகவல் பரிமாற்ற மொழிகளாக விளங்குகின்றன.

## சான்றுகள்

## இணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
நிகில் சக்கரவர்த்தி

**நிகில் சக்கரவர்த்தி** (Nikhil Chakravartty, நவம்பர் 3, 1913- சூன் 27, 1998) இந்திய இதழிகையாளராகவும் மனித உரிமைப் போராளியாகவும் இடதுசாரிக் கொள்கையாளராகவும் வாழ்ந்தவர்.

## பிறப்பும் படிப்பும்

இந்தியாவின் வடகிழக்கு மாநிலமான அசாமில்  பிறந்தார். கல்கத்தாவில் உள்ள பிரசிடன்சி கல்லூரியில் வரலாறு படித்தார். அங்கு பட்டம் பெற்றபிறகு ஆக்சுபோர்டு பல்கலைக் கழகத்தில் மெர்டன் கல்லூரியில் பயின்றார்.

## இதழிகைப்பணி

இதழிகைத் துறைக்கு வருமுன்னர் கல்கத்தா பல்கலைக் கழகத்தில் ஆசிரியராக இருந்து மாணவர்களுக்கு வரலாறு சொல்லிக் கொடுத்தார். இந்தியப் பொதுவுடமைக் கட்சியில் சேர்ந்தார். அக்கட்சியில் 1978 வரை இருந்தார். ’மெயின் ஸ்ட்ரீம்’ என்னும் ஆங்கில வாரந்திர இதழை 1968 ஆம் ஆண்டில் தொடங்கினார். அவ்விதழைத் தொய்வில்லாமல் 30 
ஆண்டுகள் ஆசிரியராக இருந்து நடத்தினார். பிரதமர் இந்திராகாந்தி கொண்டு வந்த நெருக்கடி சட்டத்தினால் (1975-77) சில காலம் அவ்விதழ் நிறுத்தப் பட்டிருந்தது. பொதுவுடைமைக் கட்சியின் பத்திரிக்கைகளில் சிறப்புச் செய்தியாளராகவும் பணி புரிந்துள்ளார்.

1940 களில் வங்காளப் பஞ்சம், கொல்கத்தாவில் நிகழ்ந்த மதக் கலவரங்கள் ஆகியன பற்றி எதிர்த்தும் கண்டித்தும் எழுதினார். இந்தியா விடுதலை அடைவதற்கு முன் ஆங்கில அரசு தேசியப் போராட்டங்களை நசுக்க இருந்த திட்டங்களை மக்களிடையே அம்பலப் படுத்தி எழுதினார். இதன் காரணமாக அவர் சிறையில் வைக்கப்பட்டார்.

1959 இல் இந்தியப் பிரதம அமைச்சரின் தனிச் செயலராக இருந்த மத்தாய், தன் அதிகாரத்தைத் தவறாகப் பயன்படுத்திய செயல்களைப் பற்றி நிகில் எழுதியதால் நாடாளுமன்றத்தில் காரசார விவாதம் நடந்தது. அதன் விளைவாய் மத்தாய் தம் பதவியைத் துறந்தார்.

## பதவிகள்

பிரசு கமிசனில் உறுப்பினராகவும் தேசிய ஒருமைப் பாட்டுக் குழுவில் உறுப்பினராகவும் நமேதியா அறக்கட்டளையில் தலைவராகவும் பிரசார் பாரதியில் தலைவராகவும் இருந்தார்.
கல்வி பண்பாடு ஊடகங்கள் தொடர்பான இந்திய அமெரிக்கக் குழுவில் உறுப்பினராக இருந்தார்.

## பிற சிறப்புகள்

* சிவில் உரிமைகள் பறி போவதையும் நசுக்கப் படுவதையும் எதிர்த்தார்.
* நெருக்கடிக் காலத்தில் நடைபெற்ற அத்துமீறல்களைக் கண்டித்தார்.
* காசுமீரத்திலும் வடகிழக்கு மாநிலங்களிலும் நிகழ்ந்த வன்முறைகளை எதிர்த்து எழுதினார்.
* அரசியல் அதிகாரம் கொண்டோரிடம் ஆதாயம் பெறுவதை வெறுத்து நேரிய முறையில் தம் பத்திரிகையை நடத்தி வந்தார்.
* அரசுக்கும் அரசியல் கட்சிகளுக்கும் நெருக்கமாக இயங்குவது நல்லதன்று என்னும் கொள்கையினால் தமக்கு வழங்கப் பட்ட பத்ம பூசன் விருதை ஏற்க மறுத்தார் (1990)
* எதிரணியில் இருந்தபோதும் பிரதமர் நரசிம்ம ராவ் இவருடைய அரிய ஆலோசனைகளைக் கேட்டுள்ளார். நிகில் சக்கரவர்த்தியின் நேர்மையையும் நம்பகத்தன்மையையும் பெரிதும் பாராட்டியுள்ளார்.

## உசாத்துணை
* Nikhil Chakravarty, a top Indian political columnist, dead at 74
*A towering journalist, தி இந்து

பகுப்பு:பத்திரிகையாளர்கள்
பகுப்பு:1913 பிறப்புகள்
பகுப்பு:1998 இறப்புகள்
பகுப்பு:இந்தியப் பொதுவுடமைவாதிகள்
மொரீசியஸ் ஒலிபரப்புக் கூட்டுத்தாபனம்

**மொரீசியசு ஒலிபரப்புக் கூட்டுத்தாபனம்** (*Mauritius Broadcasting Corporation*) என்னும் நிறுவனம் மொரீசியசு அரசுக்குச் சொந்தமான ஒரு வானொலி, மற்றும் தொலைக்காட்சி சேவைகளை வழங்கும் நிறுவனம் ஆகும். இந்த நிறுவனத்தின் தலைமையகத்தை மோக்கா நகரில் நிறுவியுள்ளனர். இந்த நிறுவனத்தின் மூலம் கீழ்க்கண்ட 12 மொழிகளில் நிகழ்ச்சிகள் தொகுத்து வழங்கப்படுகின்றன.

*பிரெஞ்சு
*மொரீசியசு கிரியோல்
*ஆங்கிலம்
*இந்தி
*உருது
*போஜ்பூரி
*தமிழ்
*தெலுங்கு
*மராத்தி
*குஜராத்தி
*மாண்டரீன் சீனம்
*ஹக்கா சீனம்

## அறிமுகம்
இந்த நிறுவனம், பிரதமர் அலுவலகத்தின் ஆலோசனைக்கு கட்டுப்பட்டு இயங்கும். மொரீசியசு நாட்டின் கல்வி, இசை, பண்பாடு, அரசின் செயல்பாடுகள் உள்ளிட்டவற்றை பாகுபாடு இன்றி தெரிவிப்பதே நோக்கமாகும்.

## சான்றுகள்

பகுப்பு:வானொலி நிறுவனங்கள்
பகுப்பு:மொரிசியசு
பகுப்பு:தமிழில் சேவை வழங்கும் கூட்டுத்தாபனங்கள்
மோக்கா

thumb | வலது
மோக்கா என்னும் ஊர், மொரீசியசு நாட்டில் மோக்கா மாவட்டத்தில் உள்ளது. இந்த ஊரின் மேற்குப் பகுதி, பிளெயின்ஸ் வில்ஹெம்ஸ் மாவட்டத்தில் உள்ளது.  இந்த ஊரை மோக்கா ஊராட்சிக் குழு ஆட்சி செய்யும். இந்தக் குழுவை மோக்கா மாவட்ட ஆட்சிக் குழு மேற்பார்வையிடும். 
மொரீசியசு அரசு 2011-ஆம் ஆண்டில் மக்கள் தொகையைக் கணக்கெடுத்தது. அப்போது 8,846 மக்கள் வாழ்ந்தனர்.  இங்கு மொரீசியசு ஒலிபரப்புக் கூட்டுத்தாபனத்தின் தலைமையகம் உள்ளது.

## சான்றுகள்
பிரித்விராஜ் சுகுமாரன்

**பிரித்விராஜ் சுகுமாரன்** (பிறப்பு: 1982 அக்டோபர் 16) ஓர் இந்திய நடிகர், தயாரிப்பாளர், பின்னணிப் பாடகர். இவர் மலையாளம், தமிழ், தெலுங்கு, இந்தி மொழித் திரைப்படங்களில் நடித்துள்ளார். இவர் 2002 ஆம் ஆண்டு நந்தனம் என்ற மலையாள மொழித் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து பாரிஜாதம், மொழி, கண்ணாமூச்சி ஏனடா, நினைத்தாலே இனிக்கும், ராவணன், உருமி உள்ளிட்ட 80 க்கும் அதிகமான திரைப்படங்களில் நடித்ததன் மூலம் பரவலாக அறியப்பட்டார்.

இவர் 2006 ஆம் ஆண்டு சிறந்த நடிகருக்கான கேரள மாநிலத் திரைப்பட விருதை வென்றார்.

## ஆரம்பகால வாழ்க்கை
பிரித்விராஜ் அக்டோபர் 16, 1982 ஆம் ஆண்டு திருவனந்தபுரம், கேரளாவில் பிறந்தார். இவரின் தந்தை சுகுமாரன் ஒரு நடிகர். தாயார் மல்லிகா சுகுமாரனும் ஒரு நடிகை ஆவார். இவருக்கு இந்திரஜித் சுகுமாரன் என்ற ஒரு அண்ணன் உண்டு. இவர் மலையாளம், தமிழ்த் திரைப்படங்களில் நடித்து வருகின்றார். இவரின் மனைவி பூர்ணிமா இந்திரஜித்தும்,  இவரும் சில மலையாளம், தமிழ்த் திரைப்படங்களிலும் தொலைக்காட்சி தொடர்களிலும் நடித்துள்ளார் என்பது குறிப்பிடத்தகது.

## தனிப்பட்ட வாழ்க்கை
ஏப்ரல் 25, 2011ம் ஆண்டு பிபிசி இந்தியத் தொலைக்காட்சி செய்தியாளர் சுப்ரியா மேனனைத் திருமணம் செய்து கொண்டார்.

## சினிமா வாழ்க்கை
### மலையாளம் சினிமா
இவர் 2002 ஆம் ஆண்டு தனது 19 ஆவது வயதில் நந்தனம் என்ற திரைப்படத்தின் மூலம் மலையாளத் திரைப்படத்துறைக்கு அறிமுகமானார். அதைத் தொடர்ந்து புதிய முகம், போக்கிரி ராஜா, அன்வர், உருமி உள்ளிட்ட 60க்கும் மேல் மலையாளத் திரைப்படங்களில் நடித்துள்ளார்.

### தமிழ் சினிமா (கோலிவுட்)
2005 ஆம் ஆண்டு **கனா கண்டேன்** என்ற திரைப்படத்தின் மூலம் தமிழ்த் திரைப்படத்துறைக்கு அறிமுகமானார். அதைத் தொடர்ந்து 2007 ஆம் ஆண்டு பாரிஜாதம், மொழி, கண்ணாமூச்சி ஏனடா, 2008 ஆம் ஆண்டு **வெள்ளித்திரை** 2009 ஆம் ஆண்டு நினைத்தாலே இனிக்கும் உள்ளிட்ட திரைப்படங்களில் நடித்தார். 2010 ஆம் ஆண்டு மணிரத்னம் இயக்கிய ராவணன் என்ற திரைப்படத்தில் நடித்தார். தற்பொழுது வசந்தபாலன் இயக்கும் காவிய தலைவன் என்ற திரைப்படத்தில் நடிகர் சித்தார்த் உடன் இணைத்து நடித்தார்.

### தெலுங்கு சினிமா
2010 ஆம் ஆண்டு **போலிஸ் போலிஸ்** என்ற திரைப்படத்தின் மூலம் தெலுங்குத் திரைப்படத்துறைக்கு அறிமுகமானார். இவர் தமிழ் மற்றும் மலையாளம் மொழிகளில் நடித்த சில திரைப்படங்கள் தெலுங்கு மொழியில் மொழிமாற்றம் செய்யப்படுகிறது.

### இந்தி சினிமா
2012 ஆம் ஆண்டு **ஐய்யா** என்ற திரைப்படத்தின் மூலம் பாலிவுட் திரைப்படத்துறையில் அறிமுகமானார். அதைத் தொடர்ந்து **அவுரங்கசீப்** என்ற திரைப்படத்திலும் நடித்தார். இந்த திரைப்படத்தில் இவருடன் சேர்த்து அர்ஜுன் கபூர் நடித்துள்ளார். இந்தத் திரைப்படம் 2013 ஆம் ஆண்டு வெளியாகி நல்ல விமர்சனத்தை பெற்றது.

## தயாரிப்பாளர்
இவர் **ஆகஸ்ட் சினிமா** என்ற பெயரில் ஒரு திரைப்பட தயாரிப்பு நிறுவனத்தை நடத்துகின்றார். இந்தத் திரைப்பட நிறுவனத்தின் மூலம் உருமி, **இந்திய ரூபாய், கடல் கடன்னு ஒரு மாதுகுட்டி, டபுள் பேரல்** போன்ற திரைப்படங்களை தயாரித்து பல விருதுகளையும் வென்றார்.

### திரைப்படங்கள்

## பின்னணிப் பாடகர்
இவர் **புதிய முகம், தாந்தோன்னி, போக்கிரி ராஜா, அன்வர், ** உருமி, **ஹீரோ, செவன்த் டே** போன்ற திரைப்படங்களில் சில பாடல்களைப் பாடியுள்ளார்.

## வெளி இணைப்புகள்

* 

பகுப்பு:1982 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:திருவனந்தபுரம் மாவட்ட மக்கள்